**АКТИВНОСТИ  
Делегација у Интерпарламентарној унији  
XII сазив (3. август 2020 – 1. август 2022)**

* Председник Народне скупштине Ивица Дачић учествовао на 143. седници скупштине Интерпарламентарне уније, у Мадриду, од 26. до 30. новембра 2021. године. У завршном делу 143. скупштине ИПУ учествовали су и чланови сталне делегације Народне скупштине у ИПУ др Милорад Мијатовић, Јелена Мијатовић, Оливера Огњановић и Ивана Поповић.
* Члан сталне делегације Народне скупштине у ИПУ др Милорад Мијатовић учествовао 27. новембра 2021. године, на састанку Групе за Кипар Интерпарламентарне уније.
* Председник Народне скупштине Ивица Дачић обратио се на климатском скупу Интерпарламентарне уније, 7. новембра 2021. године, у Глазгову.
* Председник Народне скупштине Ивица Дачић, учествовао на Петој светској конференцији председника парламената, у организацији Интерпарламентарне уније, од 7. до 9. септембра 2021. године, у Бечу.
* Чланови сталне делегације Народне скупштине у Интерпарламентарној унији Младен Грујић, Јелена Мијатовић и др Милорад Мијатовић учествовали су, 24. и 25. маја 2021. године, на састанку Главног савета ИПУ, који се одржао у оквиру 142. скупштине ИПУ, од 24. до 27. маја 2021. године. Председник Народне скупштине и шеф делегације у Интерпарламентарној унији Ивица Дачић обратио се парламентарцима ИПУ током генералне дебате Скупштине ИПУ, 26. маја 2021. године.
* Члан сталне делегације Народне скупштине у Интерпарламентарној унији др Милорад Мијатовић учествовао је, 9. марта 2021. године, на састанку Групе помагача за Кипар Интерпарламентарне уније, који је одржан у виртуелном формату.
* Члан сталне делегације у Интерпарламентарној унији др Милорад Мијатовић учествовао је 9. децембра 2020. године на Трећем стручном округлом столу под називом „Изазови и прилике у парламентарном мониторингу и евалуацији“. Округли сто је одржан путем видео линка у организацији ИПУ и Парламента Уганде.
* Народни посланици Младен Грујић и др Милорад Мијатовић, учествовали су 26. октобра 2020. године, на виртуелном састанку геополитичке Групе 12+ ИПУ, на којем су се представили кандидати за место председника ове Групе.
* Народни посланик Младен Грујић учествовао је 21. октобра 2020. године, на виртуелном састанку ИПУ, на коме су се делегацијама чланицама представили кандидати за председника ИПУ.
* Народни посланици Младен Грујић и др Милорад Мијатовић, учествовали су 19. октобра 2020. године, на виртуелном састанку геополитичке Групе 12+ ИПУ, на којем се гласало за кандидата за председника ИПУ из ове Групе.